" E penn - kentañ an oadvezh kristen e kouezhas kousket ar brederouriezh . Eus ar c ' housk - se e tiwanas en diwezh an hunvreach skolastek , diazezet war preder Aristotelez ha kelennadurezh an Iliz . Paouez a reas trumm ar c ' housk - ahez - se gant donedigezh Descartes hag e ziskleriadenn " Cogito ergo sum " . Un oadvezh a sklerijenn en em zispakas neuze : an anaoudegezh a oa erfin diazezet war ar poell . " ( Paul Strathern , Prederouriezh Nietzsche e 90 munutenn . Rio de Janeiro , Jorge Zahar Editor , 1997 ) . Al levr - mañ , skrivet evit ar re yaouank , a zo strewet puilh e skolioù - etre Brazil hiziv an deiz . Neb a ra anaoudegezh gant bed ar brederouriezh dre hanterouriezh al levr - se a viro , betek dibenn buhez e empenn moarvat , ur skoilh , ur pezh maen just e - kreiz daoulagad e ene . Netra ne deog aesoc ' h bredoù ar yaouankizoù eget ur rakvarn pounner treuzwisket en ur wirionezenn dieubourez . Ur wech bet broudet ennañ virus an Ao . Strathern , ne adkavo mui empenn al lenner e stad yac ' h , zoken dre lenn an testennoù meneget en o stumm orin ( un darvoud n ' eus ket kalz a chañsoù gantañ da c ' hoarvezout forzh penaos ) , rak an testennoù skolastek a vo dreistdiraez dezhañ , ha testennoù Descartes ne c ' hellint bezañ lennet gantañ nemet a - dreuz da lunedoù an Ao . Strathern .